એનું નામ અરુણ દવે. બધા એને અરુણ દવે એઈડ્સવાળા કહી બોલાવે. રાજકોટમાં જન્મી, રહીને સરકારી શાળામાં પ્રાથમિક શિક્ષણ મેળવનાર અરુણ દવેને વિજ્ઞાન વિષય ગમતો. તેમનું સપનું મોટા થઈને ડોક્ટર બનવાનું હતું. પરંતુ યોગ્ય દિશાસૂચન ન મળતા તેઓ સરકારી શાળાનાં શિક્ષક બની રહ્યા અને આજે આ આર્ટસનાં વિદ્યાર્થી અને સરકારી શાળાનાં શિક્ષક અરુણ દવે વિશ્વભરમાં એઈડ્સ અવેરનેસનો પર્યાય બની ચૂક્યા છે.